CELEX: C2005/143/73
Language: el
Date: 2005-06-11 00:00:00
Title: Υπόθεση Τ-132/05: Προσφυγή του Nicola Falcione κατά της Επιτροπής των Ευρωπαϊκών Κοινοτήτων, η οποία ασκήθηκε στις 16 Μαρτίου 2005

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/38
            
         Προσφυγή του Nicola Falcione κατά της Επιτροπής των Ευρωπαϊκών Κοινοτήτων, η οποία ασκήθηκε στις 16 Μαρτίου 2005
   (Υπόθεση Τ-132/05)
   (2005/C 143/73)
   Γλώσσα διαδικασίας: η γαλλική
   Ο Nicola Falcione, κάτοικος Βρυξελλών (Βέλγιο), εκπροσωπούμενος από τους δικηγόρους Sébastien Orlandi, Xavier Martin, Albert Coolen, Jean-Noël Louis και Etienne Marchal, με τόπο επιδόσεων στο Λουξεμβούργο, άσκησε στις 16 Μαρτίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   O προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της 24ης Μαρτίου 2004 περί οριστικής κατατάξεως για την πρόσληψη στον βαθμό Α5/4·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
      :
   
   Ο προσφεύγων διορίσθηκε υπάλληλος των Ευρωπαϊκών Κοινοτήτων στον βαθμό Α5/4 με απόφαση της 24ης Μαρτίου 2004. Με την προσφυγή αμφισβητεί την οριστική κατάταξή του. Προβάλλει παράβαση του άρθρου 31 του Κανονισμού Υπηρεσιακής Καταστάσεως και πρόδηλη πλάνη εκτιμήσεως. Ο προσφεύγων ισχυρίζεται ότι η Επιτροπή όφειλε να λάβει υπόψη την επαγγελματική του πείρα πανεπιστημιακού επιπέδου για το χρονικό διάστημα από 16 Ιουλίου 1974 έως 28 Φεβρουαρίου 1982. Η Επιτροπή δεν έλαβε υπόψη την πείρα αυτή λόγω του ότι ο προσφεύγων απέκτησε το πανεπιστημιακό του πτυχίο οικονομολόγου την 1η Μαρτίου 1982.